b'\n_START_ARTICLE_\nFriedlieb Ferdinand Runge\n_START_SECTION_\n\xc5\xbdivljenjepis\n_START_PARAGRAPH_\nRunge je \xc5\xbee v mladosti opravljal kemijske poskuse in odkrival narkoti\xc4\x8dne u\xc4\x8dinke ekstrakta vol\xc4\x8dje \xc4\x8de\xc5\xa1nje. Leta 1819 je svoja odkritja predstavil Goetheju, ki ga je spodbudil, naj za\xc4\x8dne preu\xc4\x8devati tudi kavo. Nekaj mesecev kasneje je Runge odkril kofein._NEWLINE_Kemijo je \xc5\xa1tudiral v Jeni in Berlinu, kjer je leta 1822 doktoriral. Po triletni turneji po Evropi je za\xc4\x8del predavati kemijo na Univerzi v Breslauu (sedanjem Wroc\xc5\x82awu), kjer je ostal do leta 1831. Zatem je upravljal kemi\xc4\x8dno tovarno v Breslauu in bil leta 1852 zaradi spora z upravo odpu\xc5\xa1\xc4\x8den. Umrl je v rev\xc5\xa1\xc4\x8dini petnajst let pozneje. Do smrti se je pre\xc5\xbeivljal s pisanjem \xc4\x8dlankov za \xc4\x8dasopise in revije.\n_START_SECTION_\nZnanstveno delo\n_START_PARAGRAPH_\nV svojem raziskovalnem delu se je ukvarjal s kemijo purina, odkril kofein in anilinsko modro, prvo barvilo, ki so ga razvili iz premogovega katrana. Raziskoval je tudi drughe snovi iz premogovega katrana, papirno kromatografijo, pirolin, kinolin, fenol, timol in atropin.'